Zagreb, 23. listopada 2019.g.

**Z A P I S N I K**

sa **66. sjednice** Povjerenstva za odlučivanje o sukobu interesa održane dana 23. listopada 2019. godine u prostorijama Povjerenstva za odlučivanje o sukobu interesa, s početkom u 14,00 sati.

**PRISUTNI:** Nataša Novaković,Tončica Božić, Aleksandra Jozić-Ileković, Davorin Ivanjek i Tatijana Vučetić

**Iz Ureda Povjerenstva:** Majda Uzelac i Martina Jurišić.

Predsjedava: predsjednica Povjerenstva za odlučivanje o sukobu interesa.

Predsjednica Povjerenstva otvara sjednicu i predlaže usvajanje zapisnika sa 65. sjednice te poziva članove da se izjasne o tome da li prihvaćaju zapisnik.

Predsjednica Povjerenstva utvrđuje da članovi Povjerenstva jednoglasno prihvaćaju zapisnik uz konstataciju da je članica Povjerenstva Tončica Božić podnijela prigovor na Zapisnik o glasovanju sa 65. sjednice Povjerenstva koji je sastavni dio tog zapisnika.

Predsjednica poziva članove da se izjasne o tome da li prihvaćaju predloženi dnevni red. Utvrđuje se da članovi Povjerenstva jednoglasno prihvaćaju dnevni red.

**Prelazi se na raspravljanje o 1. točci dnevnog reda.**

Članica Povjerenstva Aleksandra Jozić Ileković kao izvjestiteljica u predmetu **M-113/19 na zahtjev dužnosnika ANĐELKA PETRINIĆA, pomoćnika ministra mora, prometa i infrastrukture** iznosi predmet i navodi da je dužnosnik zatražio mišljenje Povjerenstva u kojem navodi da je pomoćnik ministra u MMPI, Uprava pomorstva. S obzirom da se s 31. prosinca ukidaju pomoćnici postavlja pitanje da li je u sukobu interesa za obavljanje poslova rukovoditelja u tvrtki Jadrolinija i mora li čekati godinu dana.

Izvjestiteljica predlaže da se donese mišljenje da odredbama ZSSI-a nije propisana zapreka da dužnosnik unutar razdoblja od 12 mjeseci od prestanka obnašanja dužnosti stupi u radni odnos u navedenoj tvrtci osim članstva u upravnom tijelu trgovačkog društva odnosno upravljačkih funkcija.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Tatijana Vučetić kao izvjestiteljica u predmetu **M-126/19 na zahtjev dužnosnika MARKA VEŠLIGAJA, zastupnika u Hrvatskom saboru i gradonačelnika Grada Pregrade** iznosi predmet i navodi da je dužnosnik podnio zahtjev za mišljenjem navodeći da ima namjeru upisati doktorski studij program "Upravljanje i ekonomika javnog sektora" na Fakultetu za upravu, Sveučilišta u Ljubljani, s time da postoji mogućnost da se cijena školarine navedenog studija sufinancira od strane Fakulteta za upravu tj. Ministarstva obrazovanja, znanosti i sporta Republike Slovenije. Slijedom navedenog, dužnosnik moli za mišljenje može li se prijaviti za dobivanje sredstva za sufinanciranje školarine te ukoliko ih ostvari i koristiti u navedenu svrhu.

Izvjestiteljica predlaže da se donese mišljenje da sukladno odredbama ZSSI-a, nema zapreke da se dužnosnik prijavi za sufinanciranje školarine doktorskog studijskog programa „Upravljanje i ekonomika javnog sektora“ od strane Fakulteta za upravu Sveučilišta u Ljubljani, odnosno Ministarstva obrazovanja, znanosti i sporta Republike Slovenije, te da navedeno sufinanciranje i ostvari.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Predsjednica Povjerenstva kao izvjestiteljica u predmetu **M-140/19 na zahtjev dužnosnice KATARINE GUGIĆ, općinske načelnice Općine Vela Luka** iznosi predmet i navodi da je dužnosnica podnijela zahtjev za mišljenjem u kojem postavlja upit postoji li eventualni sukob interesa ukoliko bi bila imenovana članicom Upravnog vijeća Županijske lučke uprave. U zahtjevu navodi da je trgovačko društvo „Komunalne djelatnosti d.o.o. Vela Luka trgovačko društvo čiji je jedini osnivač Općina Vela Luka, a ujedno je društvo u 100% - tnom vlasništvu Općine Vela Luka. Od strane Županijske lučke uprave (čiji je osnivač Dubrovačko neretvanska županija), Društvo je zaprimilo zahtjev da predloži člana Upravnog vijeća Županijske lučke uprave Vela Luka, kao predstavnika koncesionara (Komunalne djelatnosti d.o.o.).

Izvjestiteljica predlaže da se donese mišljenje da nema zapreke da dužnosnica bude imenovana za člana Upravnog vijeća Županijske lučke uprave jer je isto proglašeno od posebnog interesa.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Član Povjerenstva Davorin Ivanjek kao izvjestitelj u predmetu **M-142/19 na zahtjev dužnosnika FRANJE VRBANIĆA, općinskog načelnika Općine Veliki Bukovec** iznosi predmet i navodi da je dužnosnik zatražio mišljenje Povjerenstva u kojem navodi da je Općina Veliki Bukovec raspisala Javni poziv za poticanje razvoja poduzetništva na području Općine Veliki Bukovec za 2019.g. sukladno Programu mjera poticanja razvoja poduzetništva na području Općine Veliki Bukovec za 2019.g. Dužnosnik traži mišljenje Povjerenstva bi li se našao u sukobu interesa ako bi se Poljoprivredni-peradarski Geja obrt u vlasništvu njegove supruge prijavio za dodjelu neke od potpore predviđenih navedenim Programom.

Izvjestitelj predlaže da se donese mišljenje da Općina Veliki Bukovec može stupiti u poslovni odnos s Poljoprivredno-peradarskim obrtom GEJA koji je u 100% vlasništvu dužnosnikove supruge, u smislu dodjele poticaja po Programu mjera poticanja razvoja poduzetništva na području Općine Veliki Bukovec za 2019.g., ako isti poslovni subjekt udovolji uvjetima Programa te pod uvjetom da dužnosnik postupi u skladu s uputama koje će se biti navedene u aktu mišljenja Povjerenstva.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Tatijana Vučetić kao izvjestiteljica u predmetu **M-146/19 na zahtjev dužnosnice KRISTINE PERIĆ, zamjenice gradonačelnika Grada Knina** iznosi predmet i navodi da je dužnosnica podnijela zahtjev za mišljenjem u kojem navodi da obnaša dužnost zamjenice gradonačelnika Grada Knina koji je osnivač Pučkog otvorenog učilišta, koje je i proračunski korisnik Grada Knina. Navedeno Pučko otvoreno učilište je ponudilo dužnosnici da u sklopu programa i edukacije za odrasle koje se odnosi na osposobljavanje za računovođe, održi predavanja koja bi joj bila plaćena ugovorom o djelu. S obzirom na dužnost koju obnaša dužnosnica traži mišljenje Povjerenstva u vezi navedenog.

Izvjestiteljica predlaže da se donese mišljenje da temeljem čl. 13. st. 3. ZSSI-a dužnosnica može obavljati poslove predavača u sklopu programa i edukacije za odrasle osobe koje se odnosi na osposobljavanje za računovođe na Pučkom otvorenom učilištu Knin te za navedene poslove na temelju ugovora o djelu primati naknadu te je obvezna prihode koje ostvaruje prijaviti u izvješće o imovinskom stanju dužnosnika.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Aleksandra Jozić Ileković kao izvjestiteljica u predmetu **M-148/19 na zahtjev dužnosnice MARICE JANČIĆ, općinske načelnice Općine Marija Gorica** iznosi predmet i navodi da je dužnosnica temeljem članka 18. stavak 1. ZSSI-a podnijela zahtjev za mišljenjem Povjerenstva može li Općina Marija Gorica, koju zastupa kao načelnica, stupiti u poslovni odnos s trgovačkim društvom „Trgocentar Marija d,.o.o. i obrtom „Ladanjski raj“ u kojima članovi njene uže obitelji imaju vlasničke udjele.

Izvjestiteljica predlaže da se donese mišljenje da Općina Marija Gorica može stupiti u poslovni odnos s trgovačkim društvom Trgocentar Marija d.o.o., u vlasništvu kćeri dužnosnice, te s obrtom Ladanjski raj, obrt za ugostiteljstvo, proizvodnju povrća i pića, u vlasništvu supruga dužnosnice, ukoliko dužnosnica postupi u skladu s uputama koje će biti navedene u aktu mišljenja Povjerenstva.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 11,35 sati.

**Zapisnik sastavila**

**Tajnica Povjerenstva: Predsjednica Povjerenstva:**

**Majda Uzelac, dipl.iur. Nataša Novaković ,dipl.iur.**